Case ID: 1064848
Sentence 7: İddiaçı ilə Əmlak Məsələləri Dövlət Komitəsi arasında torpaq sahəsinin alqısatqısı ilə bağlı hüquq münasibətinin yarandığı vaxt icra sənədinin verildiyi zaman deyil, alqı-satqı müqaviləsinin bağlanılacağı zamandır.Bu səbəbdən, iddiaçı ilə cavabdeh arasında torpaq sahəsinin alqı-satqısı ilə bağlı yaranacaq hüquq münasibətinə həmin münasibətin yarandığı zaman qüvvədə olan qanunvericilik norması tətbiq edilməlidir.Əmlak Məsələləri Dövlət Komitəsi tərəfindən torpaq sahəsinin qiymətləndirilməsinin hazırda qüvvədə olan qanunvericiliyə uyğun aparılması fiziki və ya hüquqi şəxsin vəziyyətini ağırlaşdıran normativ hüquqi aktın qüvvəsinin geriyə şamil edilməsi kimi təfsir edilə bilməz.Yuxarıda qeyd edilənlərə əsasən, məhkəmənin Əmlak Məsələləri Dövlət Komitəsi tərəfindən iddiaçının vəziyyətini ağırlaşdıran normativ hüquqi aktın qüvvəsinin geriyə şamil edilməsinə dair mövqeyi əsassızdır.Göründüyü kimi, məhkəmənin qəbul etdiyi qərar işin müəyyən edilmiş halları ilə uyğunsuzluq təşkil edir və kifayət qədər əsaslandırılmamışdır.